เฮเทเฟเรสที่ 2

เฮเทเฟเรสที่ 2 เป็นสมเด็จพระราชินีและพระมเหสีแห่งอียิปต์โบราณในช่วงระยะเวลาของราชวงศ์ที่สี่แห่งอียิปต์โบราณ

ชีวประวัติ

ประสูติและพระประวัติ 
พระนางเฮเทเฟเรสที่สอง อาจจะเป็นสมาชิกที่มีอายุยาวนานที่สุดพระองค์หนึ่งในราชวงศ์ที่สี่แห่งอียิปต์ พระองค์เป็นพระราชธิดาของฟาโรห์คูฟู และพระองค์ประสูติระหว่างรัชสมัยของพระอัยกาของพระองค์ ฟาโรห์สเนฟรู หรือในช่วงปีแรกๆ ของการครองราชย์ของพระบิดาของพระองค์ พระองค์ได้รับการตั้งพระนามตามพระอัยยิกาของพระองค์นามว่าพระนางเฮเตเฟอร์เรสที่หนึ่ง และพระมาตุฉาของเฮเตเฟอร์เรสที่หนึ่งก็มีพระนามว่าเฮเตเฟอร์เรส A ซึ่งพบพระนามในหลุมฝังศพของพระนางเมริตเตสที่หนึ่ง อาจจะบ่งชี้ว่าพระนางเมริตเตสที่หนึ่งเป็นพระมารดาของพระองค์

การอภิเษกสมรส 
ในช่วงรัชสมัยของฟาโรห์คูฟู พระองค์ทรงอภิเษกสมรสกับพระเชษฐาของพระองค์เจ้าชายกาวาบ ซึ่งพระองค์มีพระราชโอรสหรือธิดาอย่างน้อยหนึ่งพระองค์ หลังจากการสิ้นพระชนม์ของพระสวามีพระองค์แรกของพระองค์ พระองค์ก็ทรงอภิเษกสมรสกับพระเชษฐาอีกพระองค์หนึ่งนามว่า เจ้าชายดเจดีเฟร (ต่อมาเป็นฟาโรห์ดเจดีเฟร)

พระโอรสและพระธิดา

พระโอรสและพระธิดา กับเจ้าชายกาวาบ 

 ดูเอนฮอร์ - พระศพฝังอยู่ที่ จี 7550
 คาเอมเซคเคม - พระชายานามว่า คา'อาเปอร์ 
 มินดเจเดฟ - พระชายาของพระองค์นามว่า คูฟูอังค์ สุสานของพระองค์อยู่ที่กีซ่า : จี 7760
 เมเรสอังค์ที่สาม - เป็นพระมเหสีของฟาโรห์คาเฟร

พระโอรสและพระธิดา กับฟาโรห์ดเจดีเฟร 
 เนเฟอร์เฮเตเพส - สันนิษฐานว่าเป็นพระราชมารดาของฟาโรห์ยูเซอร์กาฟ

อ้างอิง 

ราชินีแห่งอียิปต์โบราณ